**Valg av hovudvei øst/vest.**

Næringsalliansen vil tilrå at E134 over Haukeli må bli den ene av to fremtidige hovedveier mellom Vestlandet og Østlandet. Når ROGFAST er ferdig, vil hele området fra Stavanger til Sunnhordland få den korteste veien mot Østlandet på E134 over Haukeli. Det er en relativt kort fjellovergang som vil bli vintersikker og med gode stigningsforhold når planlagt utbygging er gjennomført.

For Bergensområdet vil den også bli den foretrukne veien når reisemålet er det sørlige Østlandet, Sørlandet eller trafikk mot utlandet. Næringsalliansen er enig i Statens Vegvesen sin anbefaling om at det skal gjennomføres en KVU for å finne det beste alternativet mellom Jøsendal (Odda) og Bergen.

Næringsalliansen vil anbefale at RV7 over Hardangervidda også blir valgt som den andre hovedveien øst-vest. Det er den korteste veien fra Bergen til Oslo og etter at Hardangerbrua gjorde den fergefri er dette den beste veien for de fleste i sommerhalvåret. Problemet er stenging på grunn av snø og vind vinterstid. Planlagte miljøtunneler vil sikre både fremkommelighet om vinteren og ta hensyn til villreinen sine vandringer.